Wat Hoë Bloedsuiker Aan Die Voete Doen - Manna Health
Wat Hoë Bloedsuiker Aan Die…
Voet probleme as gevolg van hoë bloedsuiker vlakke ontstaan gewoonlik weens swak bloedsirkulasie of skade aan die senuwee. Dit veroorsaak verskillende komplikasies wat wissel vanaf pyn in die voete, tot 'n totale verlies van gevoel.
Dit kan pyn in die geaffekteerde area veroorsaak, maar dit kan ook 'n totale verlies aan gevoel veroorsaak waar hitte en koue nie van mekaar onderskei kan word nie.
Die laasgenoemde kan tot verskeie ander probleme lei omdat jy nie kan voel wanneer jy jou voet seermaak nie. Jy kan dalk 'n sny, blaas, of ander besering opdoen sonder om dit agter te kom! Die voet besering word dus nie behandel nie en kan besmet word.
Veranderinge aan die vel op die voet kan die gevolg wees van senuwee skade, omdat die senuwees wat die olie en vog in die voete beheer nie meer werk soos hulle moet nie. Die beste manier om dit te hanteer is om jou voete goed af te droog nadat jy gebad het, en dan die oorblywende vog met 'n dun lagie petroleum jellie of gewone handeroom te seel.
Jy moet nooit probeer om dit self af te skuur nie, omdat dit swere of infeksie kan veroorsaak. Besoek eerder 'n kundige / gekwalifiseerde persoon wat dit deeglik kan afskuur.
Swere kan baie seer wees en moet verkieslik deur 'n kundige ondersoek en behandel word selfs al is hulle nie seer nie. As swere nie behandel word nie, kan hulle besmet raak en, in ernstige gevalle, lei tot die verlies van 'n ledemaat. Die behandeling van swere hang af van die oorsaak daarvan, die stadium waarin dit is, waar dit gele is, ens.
Dit is waarom dit belangrik is om jou dokter dadelik te raadpleeg sodat die regte behandeling vir jou sweer toegepas kan word. As jy 'n sweer aan die onderkant van jou voet het, is dit baie belangrik om so min as moontlik daarop te trap, omdat die drukking dit kan vererger. Jou dokter sal vir jou 'n spesiale skoen of stut gee wat jou kan help om te stap sonder om verdere skade aan te rig.
Konstante hoë bloedsuiker vlakke kan lei tot swak bloedsirkulasie, omdat dit veroorsaak dat bloedvate in die voete en bene verdun en hard word. Simptome van swak bloedsirkulasie is gewoonlik gevoelloosheid, 'n tinteling, pyn of ongemak van die voete. Meeste mense met hoë bloedsuiker vlakke sukkel met swak sirkulasie en daarom voel hul voete altyd koud.
Volg 'n gesonde dieet, soos die Manna Dieet, om jou bloeddruk en cholesterol onder beheer te hou.
Sommige mense kry pyne in hul kuite as hulle teen 'n opdraande, vinnig, of op 'n harde oppervlakte stap. Hierdie toestand word intermitterende kloudikasie genoem. Verlig die pyn deur vir 'n paar oomblikke te stop. Moenie rook as jy hierdie simptome het nie. Sien die Manna Dieet eBoek vir 'n verfynde stap program, en begin.
Die risiko vir 'n amputasie is baie groter vir mense met hoë bloedsuiker as vir diegene wie s'n onder beheer is. Dit is weens die feit dat baie hoë bloedsuiker lyers aan perifere arteriële siekte (PAS) lei, wat die bloedvloei na die bene en arms laat afneem.
Doen daaglikse voet ondersoek omdat jy nie altyd kan voel wanneer jy 'n sweer of infeksie teenwoordig is nie.
Met die regte leefstyl veranderinge is dit moontlik om jou bloedsuikervlakke te beheer en voet probleme te voorkom of te behandel. Hier is wat jy moet doen…
Jy hoef nie ure in die gimnasium deur te bring nie; jy kan bloot vinnig gaan stap, fietsry of 'n paar lengtes swem. Indien jy nie tyd het vir 'n lang oefensessie nie, kan jy dit in kleiner sessies deur die loop van die dag verdeel. Ons stel voor dat jy twee keer per week weerstand oefening, soos gewigoptel, by jou roetine insluit.